Vüsal Hacıyev

Vüsal Vahid oğlu Hacıyev () —Ürək cərrahı, azərbaycanlı alim, tədqiqatçı, tibb üzrə fəlsəfə doktoru.

 Həyatı 
Vüsal Hacıyev 1984-cü il noyabrın 16-da Bakıda anadan olub. Orta təhsilini əvvəlcə Bakının Sabunçu rayonundakı 72 nömrəli liseydə, sonra isə Şirvan liseyində alıb. Azərbaycan Təhsil Nazirliyinin dövlət təqaüd proqramı ilə Çexiyada tibb üzrə təhsil almaq üçün Charles Universitetinə göndərilib, 2009-cu ildə ali təhsilini bitirib. Universiteti bitirdikdən sonra professor Hetzerin rəhbərliyi altında ürək cərrahı olaraq fəaliyyətə başlayıb.

O, 2018-ci ildə Almaniyanın Charite Universitetində "Ürək transplantasiyasından sonra trikuspidal qapağın çatışmazlığının risk faktorları" adlı doktorluq dissertasiyasını müdafiə edərək tibb üzrə fəlsəfə doktoru elmi dərəcəsinə layiq görülüb.

 Fəaliyyəti 

 Əmək fəaliyyəti 
O, 2009-cu ildə tibb təhsilini bitirdikdən sonra 2013-cü ilədək Almaniyanın Berlin Ürək Mərkəzindən çalışıb. 2013–2022-ci illər arasında Almaniyanın Kottbus şəhərində Sana Ürək Mərkəzində ürək-damar cərrahı və elmi mərkəzin rəhbəri, 2022-ci ildən isə Bakı Sağlamlıq Mərkəzində ürək-damar cərrahı və təhsil-təlim komissiyasının sədri kimi fəaliyyət göstərir.

O, Azərbaycanda ilk və dünyada nadir sayılan "Təkrar qalxan aorta disseksiyası" əməliyyatının müəllifidir. Həmin əməliyyat barədə məqalə ABŞ-nin "American Journal of Case reports" jurnalında dərc edilib.Type A Aortic Dissection After Coronary Artery Bypass Grafting. American Journal of Case Reports. eISSN: 1941–5923. 11 April 2024

 Elmi fəaliyyəti 
Vüsal Hacıyev "Berlin Almaniya ürək mərkəzi"nin (Deutsches Herzzentrum Berlin) direktoru, dünya şöhrətli professor Roland Hetzerin rəhbərliyi altında 4 il ərzində trikuspidal qapağın çatışmazlığına təsiri ola biləcək bütün faktorları araşdırıb, transplantasiyadan sonra bu problemin qarşısının alınması üçün atılacaq addımları müəyyənləşdirib. Elmi işinin nəticələri barədə o, 2016-cı ildə Beynəlxalq Ürək və Ağciyər Transplantasiyaları Cəmiyyətinin illik konfransında tibbi tədqiqat icmasına təqdim edib. 1990-cı illərdən bu günə qədər bir çox mərkəzlərin bu problem üzrə araşdırma aparmasına baxmayaraq, bu çatışmazlığın əsas səbəbi aşkar edilmədiyindən bu elmi araşdırma dünyada ilk sayılır.

Hazırda 2010-cu ildən başlayaraq ürək transplantasiyası əməliyyatından sonra trikuspidal qapağın çatışmazlığı mövzusunda araşdırma aparır.

ECMO — bədəndən xaricdə membran oksigen atorunindikasiyası, implantasiyası və eksplantasiyası sahəsində tədqiqat aparıb.

2016-cı ildən Avropa Ürək Cərrahları Assosiasiyasının üzvüdür.

 İstinadlar